Mourino futbolchilardan biriga javob berdi

«Manchester Yunayted» jamoasi yarim himoyachisi Bastian Shvaynshtayger MLS chempionati ishtirokchisi «Chikago Fayr» jamoasi bilan bitim tuzdi. Bu haqda Chicago Tribune xabar tarqatdi. 
Tomonlar «1+1» ko‘rinishidagi shartnomani imzolashgan. Unga ko‘ra 32 yoshli germaniyalik futbolchi 4,5 mln dollar miqdorida yillik maosh oladi. Shu tariqa Bastian MLS chempionatidagi eng ko‘p maosh oluvchi futbolchilar o‘nligiga kirgan. 
Shvaynshtayger «Chikago» safida keyingi haftada mashg‘ulotlarga kirishishi kutilmoqda.
Joriy mavsumda Bastian Angliya chempionatida bitta ham o‘yinda maydonga tushmadi, Yevropa Ligasida esa bitta o‘yinda maydonga zaxiradan qo‘shilgandi.